# data[].attributes.headline
Τα βραχιόλια της φιλίας!!

# data[].attributes.subject
Τα βραχιόλια της φιλίας!!

# data[].attributes.body
Ξεκινήσαμε κουβεντιάζοντας για τη φιλία. "Τι σημαίνει για εμάς η λέξη ΦΙΛΙΑ"; "Πώς δείχνουμε ότι είμαστε καλοί φίλοι"; "Τι μπορούμε να κάνουμε όταν κάποιος φίλος μας είναι στενοχωρημένος"; Μιλήσαμε για το μυστικό αλφάβητο και παίξαμε με μπαλόνια χρωματιστά που πίσω τους έκρυβαν ένα γράμμα. Διαλέξαμε τα μπαλόνια του μυστικού κώδικα και γράφοντας τα γράμματα που έκρυβαν πίσω τους και δημιουργήσαμε, έτσι, την πολύτιμη λέξη "ΦΙΛΙΑ". Στη συνέχεια με βάση τον μυστικό κώδικα της φιλίας δημιουργήσαμε τα βραχιόλια της φιλίας βάζοντας στη σωστή σειρά τις χρωματιστές χάντρες! Επιστρέφοντας στην ολομέλεια "διαβάσαμε" το μήνυμα που κρύβουν τα βραχιόλια μας και υποσχόμαστε ότι θα φροντίζουμε πάντα να είμαστε καλοί φίλοι για τους άλλους, να νοιαζόμαστε για το πώς νιώθουν και να τους βοηθάμε, όταν έχουν την ανάγκη μας!

# data[].attributes.attachment_link.title
Τα βραχιόλια της φιλίας

# data[].attributes.headline
Η καρδιά της φιλίας!!

# data[].attributes.subject
Η καρδιά της φιλίας!!

# data[].attributes.body
1ο στάδιο: Διερεύνηση

Δίνεται στα παιδιά τετραγωνισμένο χαρτί και κόκκινα χαρτάκια. Εξηγούμε ότι κάθε τετραγωνάκι είναι ένα μικρό κομμάτι πληροφορίας, ένα pixel.

2ο στάδιο: Ανάγνωση κώδικα

Δίνονται στα παιδιά προφορικές οδηγίες (αλγόριθμος ανά γραμμή) και τοποθετούν τα κόκκινα χαρτάκια στη σωστή θέση σχηματίζοντας την καρδιά της φιλίας στην ολομέλεια.

3ο στάδιο: Debugging

Κάνουμε επίτηδες ένα λάθος και ζητάμε από τα παιδιά να το εντοπίσουν και να το διορθώσουν.

4ο στάδιο: Δημιουργία δικού τους κώδικα

Τα παιδιά δημιουργούν μια δική τους pixel εικόνα (χαμόγελο) και γράφουν τον κώδικα με οδηγίες ανά γραμμή.

# data[].attributes.attachment_link.title
η καρδιά της φιλίας

# data[].attributes.headline
Σπάσε τον κώδικα!

# data[].attributes.subject
Σπάσε τον κώδικα!

# data[].attributes.body
Αφού έχουμε εξασκηθεί στη μορφή του κώδικα και καταλάβαμε ότι τα σχήματα και τα χρώματα κρύβουν πίσω τους ένα πολύ σημαντικό μήνυμα, αποφασίσαμε να τον σπάσουμε και να βρούμε το κρυμμένο μήνυμα. Σε μια δραστηριότητα διαφοροποιημένης μάθησης, τα προνήπια ανακαλύπτουν τη λέξη "ΦΙΛΙΑ" σε έναν μικρότερο κώδικα, ενώ τα νήπια τη φράση "ΣΤΗ ΦΙΛΙΑ ΛΕΜΕ ΝΑΙ" με έναν πιο σύνθετο κώδικα!

# data[].attributes.attachment_link.title
σπάμε τον κώδικα

# data[].attributes.headline
Χορεύοντας με τον κώδικα της φιλίας!!

# data[].attributes.subject
Χορεύοντας με τον κώδικα της φιλίας!!

# data[].attributes.body
Σε μια πολύ ευχάριστη για τα παιδιά δραστηριότητα επιδιώκεται η κατανόηση ακολουθίας εντολών (αλγόριθμος) μέσα από την κίνηση, η ανάπτυξη συνεργασίας και συντονισμού, η κατανόηση της έννοιας "if- then" (συνθήκες) μέσα από το παιχνίδι, καθώς και η έκφραση συναισθημάτων μέσα από τον χορό. Δείχνουμε στα παιδιά κάρτες κινήσεων, συζητάμε πώς η σωστή σειρά οδηγεί σε χορό που "αφηγείται" τη ΦΙΛΙΑ και δημιουργούμε μαζί ακολουθία κινήσεων. Τα παιδιά εκτελούν τον κώδικα και παρατηρούν τι συμβαίνει αν αλλάξει η σειρά (debugging). Τέλος, προσθέτουμε κάρτες- συνθήκες, τις οποίες τα παιδιά εφαρμόζουν κατά τη διάρκεια του χορού (αν βλέπεις ένα χαρούμενο παιδάκι κάνε ένα πήδημα ψηλά, αν βλέπεις ένα λυπημένο παιδάκι, κάνε ένα κάθισμα κάτω)

# data[].attributes.attachment_link.title
χορεύοντας με τον κώδικα της φιλίας

# data[].attributes.body
Τα παιδιά παίζουν σε ζευγάρια. Το ένα αναλαμβάνει τον ρόλο του RobotHug και το άλλο του προγραμματιστή, ο οποίος θα πρέπει να δώσει τις σωστές οδηγίες στο ρομπότ, ώστε εκείνο να φτάσει από το σημείο εκκίνησης στο σημείο αγκαλιάς, όπου βρίσκεται το παιδί-καρδούλα και να μοιραστούν μια μεγάλη, ζεστή αγκαλιά. Δημιουργούν, έτσι, διάφορες διαδρομές, οι οποίες καταλήγουν σε ζεστές αγκαλιές και στην υπόσχεση ότι θα είναι πάντα φίλοι και θα νοιάζονται ο ένας για τον άλλο. Οι ρόλοι εναλλάσσονται και τα παιδιά περνούν από όλους.